
Text rozhodnutia
Súd: Krajský súd Bratislava Spisová značka: 5Co/551/2011 Identifikačné číslo súdneho spisu: 1311210720 Dátum vydania rozhodnutia: 12. 01. 2012 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2012:1311210720.1 Uznesenie Krajský súd v Bratislave v právnej veci navrhovateľa: B. B., O. B. Bratislave, Š. XXXX/X proti odporcovi: Slovenská sporiteľňa, a.s. so sídlom v Bratislave, Tomášikova 48, o určenie neplatnosti zmluvy o splátkovom úvere, o určenie neplatnosti zmluvy o zriadení záložného práva k nehnuteľnosti a mandátnej zmluvy, na odvolanie odporcu proti uzneseniu Okresného súdu Bratislava III v Bratislave zo dňa 26. septembra 2011 č.k. 43C 120/2011 - 33 takto r o z h o d o l : Odvolací súd napadnuté uznesenie súdu prvého stupňa m e n í tak, že návrh na nariadenie predbežného opatrenia zamieta. o d ô v o d n e n i e : Napadnutým uznesením - predbežným opatrením zakázal súd prvého stupňa odporcovi predať, ponúkať na dražbe alebo inak vykonávať záložné právo k bytu č. XX, V. X, Š. T.. Č.. X, O., vo vlastníctve navrhovateľa podielom 1/1, ako aj so spoluvlastníckym podielom na spoločných častiach a zariadeniach bytového domu odporcu podielom 119/10000, W.. Č. XXXX, vedených na J. Č.. XXXX, S..Ú.. V., R. O.- Q..Č.. V., R. O. U. V.. Č.. XXXX, parc. Č.. XXXX, V.. Č.. XXXX. Rozhodol tak s poukazom na ust. § 76 ods. 4 O.s.p. s tým, že sa stotožňuje so skutkovými a právnymi dôvodmi návrhu a ďalšie dôvody teda neuviedol. Proti tomuto uzneseniu podal v zákonnej lehote odvolanie odporca. Navrhol napadnuté uznesenie zmeniť a návrh na nariadenie predbežného opatrenia zamietnuť. Súčasne oznámil súdu, že na dražbe konanej dňa 8.9.2011 bola predmetná nehnuteľnosť vydražená a vlastnícke právo k nehnuteľnosti prešlo na vydražiteľa, došlo teda k zmene pomerov a dôvody, pre ktoré bolo predbežné opatrenie nariadené, pominuli. Odvolací súd preskúmal vec bez odvolacieho pojednávania (§ 212 ods. 1 a § 214 ods. 2 O.s.p.) a po doplnení dokazovania listom vlastníctva č. XXXX S..Ú.. V. dospel k záveru, že odvolanie odporcu je dôvodné. Za faktického stavu, ktorý vznikol v dôsledku toho, že odporca ešte pred nariadením predbežného opatrenia na dražbe konanej dňa 8.9.2011 predmetnú nehnuteľnosť vydražil a vlastnícke právo k bytu na Š. T.. Č.. X B. Bratislave prešlo na vydražiteľa H. W., K.. XX.XX.XXXX, ochrana zabezpečená predbežným opatrením vo vzťahu k odporcovi už nemá opodstatnenie a stratila akýkoľvek efekt a predbežné opatrenie už v žiadnom prípade účinne nechráni práva a oprávnené záujmy navrhovateľa. V dôsledku realizácie záložného práva by takéto predbežné opatrenie nebolo ani exekučne vykonateľné. Odvolaciemu súdu preto nezostalo než napadnuté uznesenie zmeniť a návrh na vydanie predbežného opatrenia zamietnuť (§ 220 O.s.p.). Poučenie: Toto uznesenie nemožno napadnúť odvolaním.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1311210720.1 (dáta aktuálne k 12. 11. 2026). Záväzné je znenie zverejnené súdom.




